cyanic-selkie/wikianc huggingface dataset:
Sully Sullenberger
Vlug 1549
Die Nasionale Vervoerveiligheidsraad het beslis dat Sullenberger die korrekte besluit geneem het om op die rivier te land in plaas daarvan om terug te keer na die LaGuardia-lughawe omdat die normale prosedures vir enjinverlies ontwerp is vir kruishoogtes en nie die lae hoogtes onmiddelik na opstyg nie. Simulasies wat by die Airbus Training Centre Europe in Toulouse uitgevoer is, het getoon dat Vlug 1549 na LaGuardia kon teruggekeer het as so 'n maneuver onmiddellik na die voëlaanval begin het. Sulke scenario's neem egter nie beide die tyd wat nodig is vir die vlieëniers om die situasie te verstaan ​​en te assesseer, asook die moontlikheid van 'n ongeluk binne 'n digbevolkte area in ag nie.
New York se burgemeester, Michael Bloomberg, het gesê Sullenberger en sy bemanning sal die titel "Key to the City" ontvang. 'n Paar uur nadat die nuus oor die landing bekendgemaak is, is 'n aanhangersklub vir hom gestig op Facebook. President Barack Obama en voormalige president George W. Bush het destyds telefonies met Sullenberger gepraat.
Paul Eiding
Paul Eiding (gebore 28 Maart 1957) is 'n Amerikaanse akteur en vervaardiger. Hy is bekend vir sy rolle in die rolprent The Transformers: The Movie (1986) en in die televisiereeks Ben 10 (2005).
Elisabeth van Oostenryk-Hongarye
Elisabeth Amalie Eugenie in Beiere (München, 24 Desember 1837 – Genève, 10 September 1898) was hertogin in Beiere en prinses van Beiere uit die Huis van Wittelsbach en later – deur haar huwelik met keiser Frans Josef I – keiserin van Oostenryk en vanaf 8 Junie 1867 ook koningin van Hongarye.
Sy is algemeen bekend onder haar bynaam Sisi, soos haar familie haar genoem het. Met dié naam onderteken sy ook haar briewe aan haar naastes.
Jeug
Elisabeth was die tweede dogter van hertog Maximiliaan Josef in Beiere en prinses Ludovika, dogter van koning Maximiliaan I Josef van Beiere. Met haar sewe broers en susters bring sy 'n gelukkige kindertyd deur in die Hertog Maxpaleis by Ludwigstrasse nr. 8 in München. Die hertooglike familie had ook 'n somerverblyf, Schloss Possenhofen, in Possenhofen aan die Starnberger See. Elisabeth was besonder sorgeloos en meer liberaal opgevoed deur haar vader.
Jerry Andrus
Jerry Andrus (28 Januarie 1918 – 26 Augustus 2007) was 'n Amerikaanse kulkunstenaar en skrywer wat internasionaal bekend was vir sy oorspronklike naby-aansig kulkuns, bedrieëry-van-hand en optiese illusies, soos die "Linking Pins" (koppelstukke).
Vroeë lewe
Andrus is gebore op 28 Januarie 1918 in Sheridan, Wyoming in die VSA. Toe hy 10-jaar oud was het hy na Albany, Oregon, VSA verhuis waar hy tot sy dood in 2007 gebly het. Op 12-jaar het Andrus begin belang stel in die kuns van illusie toe hy 'n vertoning van 'n gereformeerde "geestelike-medium" bygewoon het. Hy het by die International Society of Junior Magicians (Internasionale vereniging van junior towenaars) aangesluit toe hy 16-jaar oud was en, teen die tyd wat hy in sy 40-se-jare was, het hy bekend geword as 'n "towenaar se towenaar". Volgens lewenslange vriend Ray Hyman was Jerry se moeder 'n fundamentele Christen en sy pa het gesterf toe Jerry nog jonk was. Hy het 'n skeptiese uitkyk op die lewe gekry toe hy omtrent 12 was. Sy middelskool het 'n basketbalwedstryd teen 'n mededingende skool verloor, en studente het die skeidsregters geblameer vir slegte oordeel as die rede dat hulle verloor het. Jerry het gesien dat die ander skool dieselfde sou sê as hulle verloor het. Van toe af het Jerry begin om die oortuigings wat hy vanselfsprekend aanvaar het, uit te daag.
Kulkuns
Andrus het kulkuns self geleer en het verkies om sy eie styl te ontwikkel eerder as om die vakmanskap te leer soos tradisioneel oorgelewer deur ander geleerde kulkunstenaars. Hy het uiteindelik een van die "beste en mees invloedryke 'naby-aansig kunstenaars' ooit geword." Hy was bekend aan baie volmaakte kontemporêre kulkunstenaars, soos Lance Burton, Doug Henning en Penn & Teller, vir sy unieke metode van naby-aansig, bedrieëry-van-hand tipe kulkuns.
Internasionale speelkaart-manipulasie-geleerdes het van Andrus geweet as gevolg van sy "Master Move" (Meesterhandskuif), 'n klassieke bedrieëry-van-hand kaartbeweging wat hy kon uitvoer sonder enige "nodige vals bewegings".
Hy was een van die vroeë lede van die Magic Castle in Hollywood, Los Angeles en het halfjaarliks tot kort voor sy dood daar opgevoer. "Met meer as 5000 lede by die Magic Castle … hierdie man se lidmaatskapnommer is #306; hy het hier opgevoer sedert ons ons deure oopgemaak het."
Tsheleni
Tsheleni is 'n swart nedersetting in die Ubuhlebezwe Plaaslike Munisipaliteit, Harry Gwala-distriksmunisipaliteit van KwaZulu-Natal, Suid-Afrika.
Jerry Andrus
Illusies
Toe Andrus by die Skeptic's Toolbox-konferensie praat oor die belangrikheid van die verstaan van optiese illusies, het hy gesê: "Die punt om illusies te demonstreer, is nie net om te wys dat ons mislei kan word nie... eerder om te waardeer dat die menslike verstand werklik korrek werk... ons kyk na 'n geparkeerde motor op die straat, ons neem aan dat die deel van die motor wat ons nie kan sien nie, ook daar is, ons brein moet dit doen sodat ons sin van die wêreld rondom ons kan maak."
In 1954 het Andrus die beroemde "Linking Pins" (koppelstukke) geskep, 'n naby-illusie waarin geslote veiligheidspennetjies vinnig in twee, drie en 'n ketting verbind word.
In die maande voor sy dood het Andrus met sy illusies voortgegaan. Hy het algemene huishoudelike items gebruik: metaalvere, toue, drade, kartonhouers, hout en staalstawe. Baie van sy illusies is op die internet te sien      en sommige mense het al reeds uitgebrei op sy skeppings. Sommige van sy illusies – insluitend "Crazy Nuts" en "Magic Square" – is uitgestal by Puzzling World in Nieu-Seeland.
Skeptisisme
Andrus was 'n bekroonde wetenskaplike-skeptikus en agnostikus en het gereeld by wetenskaplike en skeptiese konferensies aangebied. Met behulp van sy optiese illusies en kulkuns het hy gedemonstreer hoe gemaklik die verstand deur die oog mislei kan word. Hy het 'n vorm van kognitiewe wetenskap bespreek wat probeer het om dit te verklaar. Die feit dat die verstand op 'n onbewuste vlak werk beteken dit kan mislei word om skynbaar normale sensoriese ervarings in 'n manier anders as normaal te beleef. "Daar is baie mense wat glo in die paranormale … as dit kom by objektiewe bewyse blykbaar glo ek nie daar is so iets nie."
Andrus en Ray Hyman het in 1975 op 'n Kanadese TV-program verskyn waar hulle voor die gasheer, Dick Klinger, die "paranormale" kulkuns van Uri Geller verduidelik en gedupliseer het. Klinger het gevra: "Het Uri Geller enige bonatuurlike kragte?" Andrus het eenvoudig geantwoord, "Nee".
In April 2011, by 'n vergadering van die uitvoerende raad van die Komitee vir Skeptiese Ondersoek (CSI) in Denver, Colorado is Andrus gekies vir insluiting in CSI se "Pantheon of Skeptics" (Panteon van skeptici). Die Panteon van skeptici is geskep deur CSI om die nalatenskap van oorlede gemeenskapslede van CSI en hul bydraes tot die wetenskaplike skeptisisme te onthou.
Kasteel van Chaos
Andrus het sy huis, in Albany, Oregon, die "Castle of Chaos" (Kasteel van Chaos) genoem, 'n verwysing na die talle items wat hy deur die jare versamel het, met die hoop om hulle te gebruik om iets skouspelagtig te maak. Die kasteel is waar hy sy illusies uitgedink en geskep het. Hy het gereeld geleenthede en toere vir kulkunstenaars en hul aanhangers aangebied, en in 1982 het die Society of American Magicians (Gemeenskap van Amerikaanse Towenaars) hom besoek: "Die saak is verbeter deur gerigte toere van die Kasteel van Chaos deur ons gasheer Jerry, en ek is bly om te rapporteer dat die meeste van die teenswoordiges wat op die toere gegaan het, veilig teruggekom het. 'n Paar dwaal nog, maar hulle is nie regtig belangrik nie. Jerry Andrus was 'n baie aangename gasheer en een keer het hy amper gelag, maar hy het homself betyds gevang." Omni Televisie uit Kanada het sy huis besoek vir 'n spesiale TV-program The New Frontier (Die Nuwe Grens), aangebied deur Peter Ustinov. Die program het gewys hoe Andrus die orrel speel wat hy self uitgedink het, wat ontwerp is sodat die sleutels, wanneer dit gespeel word, ligte rondom die huis aan en af skakel.
In 1996 het Andrus 'n paar van sy uitvindings in sy huis in episode 77 van Bill Nye the Science Guy gewys.
In Oktober 2011 is die "Kasteel van Chaos" op die Amerikaanse Nasionale Register van Historiese Plekke geplaas.
In Julie 2013 is die "Kasteel van Chaos", tans ook bekend as die "Keyhole House" (sluetelgathius), ingesluit op die stad van Albany se "Historic Interior Home Tour". Die nuut-gerestoureerde huis, wat deur Jacho en Emma Eaton besit word, hou foto's, uitknipsels en ander memorabilia van Jerry Andrus se lewe en loopbaan. "Jerry Andrus het reggekry om onder ons neuse te leef terwyl hy museumuitstallings in ander dele van die wêreld gehad het en idees uitruil met geleerdes, kinders en kulkunstenaars, sonder enige iemand geweet het wie hy regtig was nie,"het Emma Eaton gesê.
Dood en huldeblyke
Andrus het gesterf aan kanker op die ouderdom van 89 jaar. Kulkunstenaar James Randi was gevra wanneer hy vir die eerste keer Jerry Andrus ontmoet het en hy het gesê, "Dit is moeilik om te sê, Jerry was een van die ouens wat ek gedink het ek altyd geken het. Ek het hom in New York Stad in die geselskap van Martin Gardner ontmoet." "Jerry was die mees eerlikste man wat ek ooit geken het … hy kon nie lieg oor iets nie … hy was 'n genie, 'n egte man en ja, ek mis hom elke dag." In sy laaste telefoongesprek met Randi het Andrus gesê: "Ek het elke plek besoek wat ek ooit wou besoek en ek het almal ontmoet wat ek wou ontmoet. Ek het dié nog nooit gedoen nie, en hulle sê dat jy nie 'n tweede kans daaruit kry nie. Ek sien baie interessante dinge. Ek wens hulle vul my nie met soveel slaapmiddels nie want ek wil nog 'n paar notas maak."
Aanhalings uit Andrus se gedenkdiens:
Dai Vernon het gesê: "Ek het probeer om te dink aan superlatiewe wat ek ken en ek vind hulle heeltemal onvoldoende om die revolusionêre idees wat in die kulkuns van Jerry Andres ingesluit was, te beskryf."
Harry Blackstone, Sr. het gesê, "Mag ek jou komplimenteer op die beste nabyaansig kulkuns wat ek nog ooit gesien het." Eddie Clever het gesê: "Dankie dat jy towerkuns terug gesit het in kulkunde."
Martin Gardner het gesê: "Ek het nooit weer 'n nabyaansig kulkunstenaar gesien wat voortdurend my oorval het nie. Jerry Andrus is 'n oorspronklike. Sy metodes is anders as dié van enige kulkunstenaars … sy kulkunseffekte moet gesien word om nie geglo te word nie."
James Underdown het 'n onderhout govoeg met Skeptic's Toolbox fakulteit Lindsay Beyerstein, Ray Hyman, en James Alcock oor hul herinneringe van Andrus. Hulle vertel onder andere van Andrus se vreemde koskeuses en sy onvermoeide "kompulsiewe eerlikheid".
Carex burchelliana
Carex burchelliana is 'n geofiet wat deel is van die Cyperaceae familie. Die spesie is endemies aan die Noord-Kaap en die Noordwes.
Spieël
'n Spieël is 'n voorwerp wat lig weerkaats op so 'n manier dat, vir lig in 'n sekere golflengte, die weerspieëlde lig bewaar baie of die meeste van die gedetailleerde fisiese eienskappe van die oorspronklike lig. Dit is spekulêre refleksie genoem. Dit verskil van ander lig weerkaatsende voorwerpe wat nie veel van die oorspronklike golfsein behou nie, behalwe kleur en diffuse weerspieëlde lig, soos platwit verf.
Die bekendste soort spieël is die platspieël met 'n plat oppervlak. Geboë spieëls word ook gebruik om vergrote of verkleinde beelde te produseer. Dit word ook gebruik om lig te fokus, of om die weerspieëlde beeld te verdraai.
Dimitra Arliss
Dimitra Arliss (23 Oktober 1932 – 26 Januarie 2012) was 'n Amerikaanse aktrise. Sy was bekend vir haar rolle in die rolprente The Sting (1973) en Firefox (1982), en in die televisiereekse General Hospital (1963) en Spider-Man (1994).
Drie Pashas
thumb|200px|Die voorblad van die Ottomaanse koerant İkdam op 4 November 1918 nadat die Drie Pashas uit die land gevlug het. Hulle is van links Djemal, Talaat en Enver Pasha. Die "Drie Pashas" (Ottomaanse Turks: اوچ پاشلار) verwys na die drie senior amptenare wat prakties tydens die Eerste Wêreldoorlog oor die Ottomaanse Ryk regeer het: Mehmed Talaat Pasha (1874-1921), die eerste minister en minister van binnelandse sake; Ismail Enver Pasha (1881-1922), die minister van oorlog; en Ahmed Djemal Pasha (1872-1922), die minister van die vloot.
Geskiedenis
Die Drie Pashas was deel van die Jong Turke, wat sultan Abdülhamid II afgesit en die bewind oorgeneem het. Die Jong Turke het daarna in twee groepe verdeel: Die liberaler Jong Turke, wat vir desentralisasie was, het die Party van Vryheid en Akkoord gestig, en die radikale, nasionalistiese vleuel, wat vir sentralisasie was, het in die KEV gebly. Die groepe se magstryd het tot in 1913 voortgeduur toe die KEV, waarvan die Drie Pashas lid was, met ’n staatsgreep die mag van Vryheid en Akkoord oorneem.
Die Drie Pashas was grootliks daarvoor verantwoordelik dat die ryk in 1914 tot die Eerste Wêreldoorlog toegetree het en vir die dood van meer as ’n miljoen Armene tydens die Armeense volksmoord. Al drie het gewelddadig gesterf: Talaat en Djemal is in sluipmoordaanvalle dood en Enver in ’n opstand in die moderne Tadjikistan.
Ná hulle dood is hulle egter in die Vryheidsmonument in Istanboel begrawe.
Oorblywende stres
In materiaalkunde en soliede meganika, is oorblywende stresse stresse wat in 'n soliede materiaal agterbly nadat die oorspronklike oorsaak van die spanning verwyder is. Oorblywende stres kan wenslik of ongewens wees.
Thue Christiansen
Thue Christiansen (25 Februarie 1940 – 26 Junie 2022) was 'n Groenlandse onderwyser, visuele kunstenaar en politikus. Christiansen is veral bekend as die ontwerper van die huidige vlag van Groenland, wat op 21 Junie 1985 aangeneem is. Christiansen, 'n opgeleide onderwyser, is in 1979 tot die Inatsisartut vir Siumut verkies toe Groenland tuisbestuur gekry het. Hy was die Groenlandse Minister van Kultuur en Onderwys van 1979 tot 1983.
Christiansen is oorlede op 26 Junie 2022 by sy huis in Hals, Denemarke. Hy was 82 jaar oud.
Erylus koreanus
Erylus koreanus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Erylus en tot die familie Geodiidae. Die wetenskaplike naam van die spesie is die eerste keer geldig gepubliseer in 1979 deur Rho & Sim.
Visumvereistes vir Suid-Afrikaanse burgers
Visumvereistes vir Suid-Afrikaanse burgers is 'n administratiewe reisbeperking wat deur die owerhede van ander lande op die burgers van Suid-Afrika geplaas word. In 2014 het Suid-Afrikaanse burgers visum-vrye toegang, of visum met aankoms tot 97 lande en gebiede gehad. Dit plaas die Suid-Afrikaanse paspoort, in terme van toeganklikheid tot ander lande, 41ste in die wêreld.
Waar visum-vrye toegang wel beskikbaar is, is dit nie noodwendig 'n reg waarop iemand kan aandring nie, maar word op die diskresie van die grensbeamptes toegeken. Indien besoekers in nie-toerisme aktiwiteite, soos onbetaalde werk betrokke raak, kan 'n visum of werkpermit vereis word.
Inenting
Baie Afrika-lande vereis dat alle inkomende passasiers 'n onlangse Internasionale Sertifikaat van Inenting het, insluitend Angola, Benin, Burkina Faso, Kameroen, Sentraal-Afrikaanse Republiek, Tsjad, die Demokratiese Republiek van die Kongo, die Republiek van die Kongo, Ivoorkus, Ekwatoriaal-Guinee, Gaboen, Ghana, Guinee, Liberië, Mali, Mauritanië, Niger, Rwanda, São Tomé en Principe, Senegal, Sierra Leone, Uganda, Zambië. Sommige ander lande vereis inenting slegs indien die passasier afkomstig is van 'n besmette gebied.
Garry Marshall
Garry Kent Marshall (13 November 1934 – 19 Julie 2016) was 'n Amerikaanse akteur en komediant.
Kiel-kanaal
Die Kiel-kanaal (ook die Noord-Oos-seekanaal genoem) in Wes-Duitsland is aan die einde van die 19de eeu gebou. Dit sny deur die nou strook land suid van Denemarke en verbind die Noordsee met die Oossee langs 'n veilige, maklike, kort en uiters ekonomiese roete. Die kanaal is 98 kilometer lank en 13,7 meter diep en het twee sluise.
Oor die jare het skeepvaart op die kanaal baie toegeneem. In 1956 was die tonnemaat wat op die kanaal vervoer is 31 600 000 in vergelyking met 10 350 000 in 1913. Die hoogste toelaatbare snelheid op die kanaal is 8,1 knope en die laagste 5,4 knope. Skepe van tot 300 meter lank kan daarop vaar. Die kanaal verkort die seereis tussen die Noordsee en die Oossee met sowat 650 kilometer.
David Eigenberg
David Eigenberg (gebore 17 Mei 1964) is 'n Amerikaanse akteur. Hy is bekend vir sy rolle in die rolprente A Perfect Murder (1998), Garfield (2004), Sex and the City (2008), en Sex and the City 2 (2010).
Carex clavata
Carex clavata is 'n geofiet wat deel is van die Cyperaceae familie. Die spesie is endemies aan die Oos- en die Wes-Kaap en kom by varswaterstelsels voor.
Gerhardus Stephanus Kruger
Ds. Gerhardus Stephanus (Gerrit) Kruger (gebore 1 April 1958) is ’n predikant in die Gereformeerde Kerke in Suid-Afrika
Hy het grootgeword op Groblersdal, en daar skoolgegaan van laerskool tot matriek. Daarna het hy sy diensplig gedoen en aan die destydse PU vir CHO studeer. Hy het sy vrou Rika daar ontmoet. Hulle het drie kinders: Andries is getroud met Leonette en hulle woon op Upington, Gerhard is getroud met Anika en woon in Clubview, en Hanneke is verloof aan Dirk. Hulle is oupa en ouma van drie kleinkinders.
Ds. Kruger is in 1988 bevestig as predikant op Ellisras, 1997 op Aliwal-Noord en in 2000 by die Gereformeerde kerk Centurion.
Timbavati-wildreservaat
Die Timbavati-wildreservaat is aan die grens tussen Hoedspruit (in Limpopo) en Acornhoek (in Mpumalanga), noord van die Sabi Sand-wildreservaat, aan die westekant van die Krugerwildtuin geleë. Geografies en polities is Timbavati in Mpumalanga geleë. In Tsonga, beteken die naam Timbavati "die plek waar iets heiligs uit die hemel na die aarde afgekom" het, en verwys na die skaars wit leeus van Timbavati.
Geskiedenis
Die reservaat is in 1956 gestig deur eendersdenkende wildboere met die stigting van die "Timbavati-vereniging". Die vereniging het 50 lede en is 534 km2 (53 392 hektaar) groot. Timbavati is deel van Associated Private Nature Reserves (APNR) en die heinings wat Timbavati van die ander lidreservate in die APNR en van die Krugerwildtuin skei, is verwyder. Natuurlewe, insluitend leeus, jagluiperds, olifante en ander spesies, loop vrylik tussen hierdie reservate rond. Ngala (wat 'leeu' in Tsonga beteken) en Motswari-wildreservate is in Timbavati saamgevoeg.
duimnael|280px|Sonsondergang oor Timbavati-wildreservaat
Klimaat
Die klimaat word gekenmerk deur 'n nat somerseisoen (Oktober tot Maart), met die meeste reënval tussen Desember en Februarie. Dit is ook die warmste tyd van die jaar, met temperature in die omgewing van 32 °C. 'n Tipiese somersdag sal warm wees met stormwolke wat vergader vir 'n skouspelagtige laatmiddag-donderstorm.
Gedurende die wintermaande (April tot September) is die weer droog met min kans op reën. Aangesien wild geneig is om rondom kwynende waterbronne te vergader, is wildbesigtiging meer voorspelbaar. Die temperatuur kan wissel van 10 °C tot 28 °C op dieselfde dag. Soggens en saans kan dit baie koud wees, en warm klere word sterk aanbeveel.
Erylus latens
Erylus latens is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Erylus en tot die familie Geodiidae. Die wetenskaplike naam van die spesie is die eerste keer geldig gepubliseer in 2007 deur Moraes & Muricy.
Johann Rudolf Czernin von und zu Chudenitz
Johann Rudolf Czernin (ca. 9 Junie 1755 – ca. 23 April 1845) was 'n Oostenrykse diplomaat en staatsman wat 'n sleutelrol in die politiek van die Heilige Romeinse Ryk gespeel het gedurende die laat 18de en vroeë 19de eeu.
Czernin is in 'n bekende Boheemse adellike familie gebore en het 'n deeglike opleiding in reg en diplomasie ontvang. Hy het sy diplomatieke loopbaan in 1775 begin, waar hy as sekretaris vir die Oostenrykse ambassadeur in Parys gedien het. Oor die volgende paar dekades het Czernin 'n aantal belangrike diplomatieke poste beklee, insluitend ambassadeur na die Ottomaanse Ryk, die Russiese Ryk en die Koninkryk Pruise.
In 1801 is Czernin as die Keiserlike Ambassadeur aangestel by die Franse Republiek, 'n pos wat hy tot 1805 beklee het. Gedurende hierdie tyd het hy 'n belangrike rol gespeel in die onderhandeling van die Verdrag van Pressburg, wat die oorlog van die Derde Koalisie tussen Frankryk en die Heilige Romeinse Ryk beëindig het.
Czernin het hierna as die Keiserlike Buitelandse Minister van 1805 tot 1809 gedien, waartydens hy 'n leidende rol gespeel het in die onderhandelinge wat gelei het tot die Verdrag van Schönbrunn, wat die oorlog van die Vyfde Koalisie tussen Frankryk en die Heilige Romeinse Ryk beëindig het.
Hephzibah Menuhin
Hephzibah Menuhin (20 Mei 1920 – 1 Januarie 1981) was 'n Amerikaans-Australiese pianis, skrywer en menseregte aktivis. Sy was die suster van die violis Yehudi Menuhin en die pianis, skilderes en digteres Yaltah Menuhin. Sy was ook 'n begaafde taalkundige en skrywer, en was mede-outeur van verskeie boeke, en het baie skrywes die lig laat sien saam met haar tweede eggenoot, Richard Hauser.
Erylus lendenfeldi
Erylus lendenfeldi is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Erylus en tot die familie Geodiidae. Die wetenskaplike naam van die spesie is die eerste keer geldig gepubliseer in 1888 deur Sollas.
Christchurch-aanval van 2019
Die Christchurch-aanval van 2019 het by die Al Noor-moskee en die Linwood Islamitiese sentrum in Christchurch, Nieu-Seeland plaasgevind. Die aanval het om 13:40 op 15 Maart 2019 NZDT (00:40 UTC) tydens die gebruiklike Vrydaggebed begin. 51 mense is in die skietaanval dood. Die polisie het twee motorbomme opgespoor en onskadelik gestel.
Die voorval is die eerste massaskietvoorval in Nieu-Seeland sedert die Raurimu-slagting van 1997 en is deur die Nieu-Seelandse premier Jacinda Ardern, Australiese premier Scott Morrison en VK-premier Theresa May as 'n terroriste-aanval bestempel. Die aanvaller het as 'n eensame wolf-terroris opgetree.
Brenton Tarrant, 'n 28-jarige Australiese man, wat in mediaberigte as 'n aanhanger van wit meerderwaardigheid beskryf word, is gearresteer en is aanvanklik van een moord aangekla. Tarrant is later aangekla van 51 moorde, 40 gevalle van poging tot moord en die pleeg van 'n terroriste-daad. Hy het onskuldig gepleit op alle aanklagte, met die verhoor wat na verwagting in Junie 2020 sal begin.
Die aanvalle is gekoppel aan 'n toename in wit meerderwaardigheid en die regse ekstremisme wêreldwyd wat sedert ongeveer 2015 waargeneem is. Politici en wêreldleiers het die aanvalle veroordeel, en eerste minister Jacinda Ardern het dit beskryf as 'een van Nieu-Seeland se donkerste dae'. Die regering het 'n koninklike kommissie van ondersoek ingestel na die veiligheidsagentskappe ná die aanvalle, wat die dodelikste massaskietery in die moderne geskiedenis van Nieu-Seeland was.
Suid-Afrikaanse Klas 18E, Reeks 1
Die Suid-Afrikaanse Klas 18E, Reeks 1 van 2000 is 'n elektriese lokomotief wat deur die Suid-Afrikaanse Spoorweë en later Spoornet en Transnet Freight Rail gebruik is. Die lokomotief benodig 3 kV gelykstroom toevoer.
Die oorspronklike lokomotiewe is van 1976 tot 1985 deur Union Carriage & Wagon in Nigel, Transvaal, gebou met die elektriese toerusting verskaf deur General Electric Company (GEC). UCW het nie bounommers aan die lokomotiewe toegeken nie, maar die SAR-eenheidnommers vir hulle rekordhouding gebruik.
Velabethuke
Velabethuke is 'n swart nedersetting in die Ubuhlebezwe Plaaslike Munisipaliteit, Harry Gwala-distriksmunisipaliteit van KwaZulu-Natal, Suid-Afrika.
Carex ecklonii
Carex ecklonii is 'n geofiet wat deel is van die Cyperaceae familie. Die spesie is endemies aan die Oos- en die Wes-Kaap.
Rebekka Armstrong
Rebekka Armstrong (gebore 20 Februarie 1967) is 'n Amerikaanse aktrise.
Stikstof-15
Stikstof-15 (chemiese notasie (N) is 'n stabiele isotoop van die element stikstof. Dit is 'n taamlik seldsame isotoop.
Stikstof-14
Stikstof-14 (chemiese notasie (N) is 'n stabiele isotoop van die element stikstof. Dit is die volopste isotoop. Dit is een van min isotope wat se kern 'n onewe aantal protone en 'n onewe aantal neutrone bevat.
KMR
Stikstof-14 kan gebruik word vir kernspinresonansie, maar omdat dit 'n kernspin 1 het kan dit ook vir kernkwadrupoolresonansie (NQR) gebruik word. Die kern se kwadrupool maak dit egter moeilik om te bestudeer, omdat die lyne baie breed kan wees. Kwadrupoolverbreding van die resonansielyne kan egter ekstra inligtings verskaf oor die omgewing van die atoom. Die gevoeligheid van die kern is laag. Dit is slegs 0,00101 relatief ten opsigte van die proton (=1).
Nukleosintese
Stikstof-14 word tydens die hidrostatiese waterstofverbranding binne sterre gevorm, terwyl die ander stabiele stikstofisotoop stikstof-15 tydens ontploffende waterstof- en heliumverbranding gevorm word. In die interstellêre ruimte is die isotoopverhouding nie homogeen nie en die verskil in sintese verklaar ook waarom N 99,6% van die element op aarde verteenwoordig. Die isotoopverhouding kan nogtans in meteoriete baie wissel. Daar is chondriete bekend met 'n δ15N waarde van 850 ‰.
Meel
Meel is 'n voedselpoeier wat gemaak word deur die fynmaal van graan, boontjies, of ander sade of wortels (soos kassawa). Dit is die belangrikste bestanddeel van brood, wat 'n stapelvoedsel vorm vir baie volkere en kulture. Die deurlopende beskikbaarheid van voldoende voorrade van meel het 'n groot ekonomiese en politieke rol gespeel op verskillende tye in die geskiedenis. Koringmeel is een van die belangrikste voedselbestanddele in Europa, Noord-Amerika, die Midde-Ooste, Indië en Noord-Afrika, en is die bepalende bestanddeel in die meeste van hul style van brood en ander gebak.
Alhoewel koring die mees algemene basis van meel is, is mieliemeel ook - sedert antieke tye - 'n baie belangrike deel van die Mesoamerikaanse kookkuns, en vorm dit 'n stapelvoedsel oor die hele Suid-Amerika. Rogmeel is 'n belangrike bestanddeel van brood in groot dele van Midde-Europa, en rys kan ook gebruik word in meel, al is dit relatief ongewoon.
Esposizione Universale di Roma
Esposizione Universale di Roma, kort EUR of Eur [ɛ:ur], Afrikaans: Wêreldtentoonstelling te Rome, is die naam van 'n nuwe stadskwartier wat tydens die fascistiese bewind in Italië vanaf 1938 in die suide van die hoofstad Rome ontstaan het. Hier sou volgens die plan van Italië se destydse leier of duce Benito Mussolini die wêreldtentoonstelling van 1942 as 'n «Olimpiade van Beskawings» (Olimpiade delle Civiltà) gehou word - onder meer om Italië se vooruitgang onder 'n fascistiese regering aan die wêreld te wys.
Sedert 1961 vorm EUR een van Rome se 35 stadskwartiere, as die Q. XXXII Europa, geleë in die 9de administratiewe distrik (Municipio Roma IX) waar dit baie funksies van 'n moderne sakekwartier vervul. Die beskikbaarheid van uitgestrekte onbeboude terreine maak van EUR 'n gewilde kwartier vir nuwe eiendomsontwikkelinge soos Eurosky, 'n moderne woonsteltoring met 28 verdiepings wat deur die argitek Franco Purini volgens die voorbeeld van Amerikaanse condominiums ontwerp is en in 2012 in Torrino, 'n woonkwartier wat aan EUR grens, voltooi is, en munisipale projekte soos Rome se nuwe Kongressentrum (Nuovo Centro Congressi di Roma / Rome Convention Center).
Geskiedenis
Ná 'n fase van intensiewe beplanning het die argitek Marcello Piacentini (1881−1960) in 1938 die finale ontwerp vir EUR bekendgestel. Die projek se hoofdoelwit binne die bestek van fascistiese stadsbeplanning vir Rome was om die historiese middestad, die Centro storico, met die see naby Ostia verbind. Hiervoor is 'n nuwe hoofverkeersaar, die Via Cristoforo Colombo, gebou. 'n Spoorverbinding tussen Rome en Ostia is reeds in 1924 voltooi - as die belangrikste vervoerprojek van 'n stadsbeplanning waarin die ontsluiting van voorheen meer of min geïsoleerde kleiner nedersettings in die omgewing van Rome as residensiële voorstede vir pendelaars met werkplekke in Rome sentraal gestaan het. Hiervoor is veral nuwe busroetes geskep.
EUR se plattegrond is ontleen aan die klassieke Romeinse model van stadsbeplanning met twee hoofare, die Cardo (meestal in noord-suidelike rigting aangelê) en die Decumanus (wat in wes-oostelike rigting loop), wat mekaar reghoekig sny. By die kruispunte van EUR se hoofare is monumentele fascistiese geboue opgerig wat deels deur Piacentini, deels deur ander argitekte ontwerp is. In teenstelling met ander wêreldtentoonstellingsterreine is alle argitektoniese projekte en uitstallingsgeriewe as permanente geboue beplan wat later die kern van 'n nuwe stadskwartier sou vorm.
Vir die ambisieuse projekte is van die mees gesofistikeerde boustyle en duurste boumateriale soos marmer en travertyn gebruik. In argitektoniese opsig het die ontwerpe vir E42 in 'n spanningsveld van twee boustyle ontstaan - die destyds oorheersende neo-klassieke Scuola Romana (met Marcello Piacentini as hoofverteenwoordiger) en die Italiaanse razionalismo (waarvan Adalberto Libera een van die bekendste voorstaanders was). Die laasgenoemde argitektoniese stroming het sy voorbeelde dikwels in die antieke Romeinse boukuns gevind, maar ook elemente van 'n vroeg-20ste eeuse metafisiese skilderstyl, die Pittura metafisica, getoon wat in Italië tussen 1910 en die 1920's gefloreer het.
Musea
'n Aantal eersterangse musea is in EUR geleë wat vanweë hul ligging ver buite die historiese middestad kleiner besoekergetalle lok as ander besienswaardighede in Rome - die Museum van die Romeinse Beskawing (Museo della Civiltà Romana - tans ongelukkig gesluit vir renovasie ), die Nasionale Museum vir Prehistoriese Etnografie (Museo Nazionale Preistorico Etnografico), die Nasionale Museum van die Hoë Middeleeue (Museo Nazionale dell'Alto Medioevo) en die Nasionale Museum van Kunste en Volkskuns (Museo Nazionale delle Arti e Tradizioni Populari).
In September 2016 het die Italiaanse Departement van Kultuur en Toerisme (Ministero per i beni e le attività culturali e per il Turismo) se Direksie van Musea (Direzione generale Museo) die museumlandskap in EUR geherstruktureer en vier museale seksies in 'n nuwe kompleks, die Museum van Beskawings (Museo delle Civiltà), verenig.
Bob Einstein
Bob Einstein (20 November 1942 – 2 Januarie 2019) was 'n Amerikaanse skrywer, akteur, en vervaardiger van Joodse afkoms. Hy was bekend vir sy rolle in die televisiereekse Bizarre (1980), Super Dave (1987), en Curb Your Enthusiasm (2000).
Erylus listeri
Erylus listeri is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Erylus en tot die familie Geodiidae. Die wetenskaplike naam van die spesie is die eerste keer geldig gepubliseer in 1858 deur Bowerbank.
OpenAI
OpenAI is 'n kunsmatige intelligensie (KI) navorsingslaboratorium wat bestaan uit die winsgewende korporasie OpenAI LP en sy moedermaatskappy, die nie-winsgewende OpenAI Inc. Die maatskappy doen navorsing op die gebied van KI met die verklaarde doel om vriendelike KI te bevorder en te ontwikkel op 'n manier wat die mensdom as geheel bevoordeel. Die organisasie is laat in 2015 in San Francisco gestig deur Sam Altman, Elon Musk en ander, wat gesamentlik US$1 miljard belowe het. Musk het in Februarie 2018 uit die direksie bedank, maar het 'n skenker gebly. In 2019 het OpenAI LP 'n belegging van US$1 miljard van Microsoft en Matthew Brown Companies ontvang. OpenAI het sy hoofkwartier in die Pioneer-gebou in Mission District, San Francisco.
Geskiedenis
In Desember 2015 het Sam Altman, Elon Musk, Greg Brockman, Reid Hoffman, Jessica Livingston, Peter Thiel, Amazon Web Services (AWS), Infosys en YC Research die stigting van OpenAI aangekondig en meer as US$1 miljard aan die projek belowe. Die organisasie het gesê dit sal "vrylik saamwerk" met ander instellings en navorsers deur sy patente en navorsing oop te maak vir die publiek. OpenAI het sy hoofkwartier in die Pioneer-gebou in Mission District, San Francisco.
In April 2016 het OpenAI 'n publieke beta van "OpenAI Gym", sy platform vir versterkingsleernavorsing vrygestel. In Desember 2016 het OpenAI "Universe" vrygestel, 'n sagtewareplatform vir die meet en opleiding van 'n KI se algemene intelligensie oor die wêreld se aanbod van speletjies, webwerwe en ander toepassings.
In 2018 het Musk sy direksie setel bedank, met verwysing na "'n potensiële toekomstige konflik (van belange)" met Tesla KI-ontwikkeling vir selfbestuurmotors, maar het 'n skenker gebly.
In 2019 het OpenAI oorgeskakel van nie-winsgewende na "beperkte" winsgewende wins, met winsbeperking wat op 100X op enige belegging gestel is. Die maatskappy het aandele aan sy werknemers versprei en 'n vennootskap aangegaan met Microsoft, wat 'n beleggingspakket van US$1 miljard in die maatskappy aangekondig het. OpenAI het toe sy voorneme aangekondig om sy tegnologieë kommersieel te lisensieer.
In 2020 het OpenAI GPT-3 aangekondig, 'n taalmodel wat op biljoene woorde van die internet opgelei is. Dit het ook aangekondig dat 'n geassosieerde API, genaamd "die API", die hart van sy eerste kommersiële produk sou vorm. GPT-3 is daarop gemik om vrae in natuurlike taal te beantwoord, maar dit kan ook tussen tale vertaal en geïmproviseerde teks samehangend genereer.
In 2021 het OpenAI DALL-E bekendgestel. Een jaar later genereer hul nuutste stelsel, DALL·E 2, meer realistiese en akkurate beelde met 4x groter resolusie.
Rondom Desember 2022 het OpenAI wydverspreide mediadekking ontvang nadat hy 'n gratis voorskou van ChatGPT, sy nuwe KI-kletsbot gebaseer op GPT-3.5, bekendgestel het. Volgens OpenAI het die voorskou meer as 'n miljoen inskrywings binne die eerste vyf dae ontvang. Volgens anonieme bronne wat in Desember 2022 deur Reuters aangehaal is, het OpenAI 'n inkomste van VS$200 miljoen vir 2023 en US$1 miljard inkomste vir 2024 voorspel. Vanaf Januarie 2023 was dit in samesprekings vir finansiering wat die maatskappy op $29 miljard sou waardeer.
Verdrag van Pressburg
Die Verdrag van Pressburg, ook bekend as die Verdrag van Bratislawa, is 'n verdrag wat op 26 Desember 1805 in Pressburg, Hongarye (nou Bratislava, Slowakye), onderteken is. Dit was 'n gevolg van die oorlog van die Derde Koalisie tussen Frankryk en die Heilige Romeinse Ryk, waarin Frankryk onder leiding van Napoleon Bonaparte die oorwinning behaal het.
Die verdrag het 'n aantal bepalinge vir die verlies van territorium en die betaling van oorlogskompensasie bevat. Die Heilige Romeinse Ryk het 'n groot deel van sy territorium verloor, insluitend Tirol, Vorarlberg, en 'n deel van Salzburg en Styrie aan die Keiserryk Oostenryk. Dit het ook die afskeiding van 'n aantal state van die Ryk beteken, insluitend die koninkryke van Württemberg en Beiere, wat as onafhanklike state erken is
Die verdrag het ook die skeiding van die Heilige Romeinse Ryk in die westelike en oostelike deel bevestig, waar die westelike deel onder die beheer van Napoleon geplaas is en die oostelike deel onder die beheer van die Keiser van Oostenryk.
Die Verdrag van Pressburg was 'n belangrike stap in die politieke herstrukturering van Europa in die 19de eeu. Dit het die Heilige Romeinse Ryk ernstig beskadig en gelei tot die afskeiding van 'n aantal state en die verlies van 'n groot deel van sy territorium. Dit het ook 'n katalisator vir die toekomstige oorloë in Europa geword, insluitend die oorlog van die Vyfde Koalisie en die Slag van Wagram.
Ridderkerk
Ridderkerk is 'n munisipaliteit en dorp in die Nederlandse provinsie Zuid-Holland, met 'n bevolking van sowat 47 000 in 2022 en 'n oppervlakte van sowat 25 km².
Ridderkerk lê in die ooste van die IJsselmonde-eiland en grens in die noorde aan die Nuwe Maas-, in die ooste aan die Noord- en in die suidooste aan die Waaltje-rivier, wat in die suidweste deur die munisipaliteit langs die dorp Rijsoord vloei. In Ridderkerk word Rekarreks gepraat, wat is 'n Zuid-Hollandse dialek.
Die dorp stam uit die Middeleeue. Op 15 Mei 1940 is in die dorp Rijsoord die Nederlandse oorgawe aan die Wehrmacht (Nazi-Duitsland) geteken.
Plekke
Dorpies:
Gehuggies:
Munisipale raad
Verkiesings sedert 2010:
Francois Uys
Francois Uys (*12 Maart 1986, Springs) is 'n Suid-Afrikaanse rugbyspeler wat vir die Cheetahs as slot in die Superrugbyreeks en vir die Vrystaat Cheetahs in die Curriebekerreeks speel.
Loopbaan
Uys het sy loopbaan in Johannesburg by die Goue Leeus begin en in 2005 vir die SA o/19 Jong Bokke-span in Durban as flank en agsteman uitgedraf wat daardie jaar die wêreldbeker vir o/19 teen Nieu-Seeland in die finaal gewen het. Francois het vir die Leeus o/21 gespeel op 19 en 20 jarige ouderdom en was ook kaptein van die span gedurende die tydperk. Uys het ook vir die Leeus Vodacom Cup in 2006, 2007, 2008 en 2009 uitgedraf as losvoorspeler en kaptein. Uys het een Curriebeker wedstryd teen Boland vir die Leeus gespeel, maar hy is in September 2009 na die Vrystaat Cheetahs omdat hy nie veel speelkans by die Leeus gekry het nie. Hy het aanvanklik by die Cheetahs slegs in die Vodacom- en Curriebeker gespeel en is selfs as leenspeler by die Down Touch Griffons ingespan in 2010 en 2012. Hy het af en toe in die superrugbyspan gespeel, maar is in 2013 gereeld in die beginspan ingesluit.
In 2014 is sy kontrak met die Cheetahs tot in Oktober 2016 verleng. Uys is in 2015 as kaptein van die Cheetahs se Superrugbyspan gekies en daarna ook as kaptein van die Vrystaat se Curriebekerspan.
Internasionaal
Uys was ’n lid van die Suid-Afrikaanse onder-19 span wat in 2005 aan die IRR onder-19 Wêreldkampioenskap deelgeneem het.
Shiva Ayyadurai
V. A. Shiva Ayyadurai (gebore Vellayappa Ayyadurai Shiva, 2 Desember 1963) is 'n Indies-Amerikaanse wetenskaplike, ingenieur, en entrepreneur. Hy is bekend vir sy betwiste stelling dat hy die "uitvinder van e-pos" is, 'n stelling wat hy baseer op die elektroniese possagteware genaamd "EMAIL" (Engels, E-POS) wat hy as hoërskoolleerling in die laat 1970's in New Jersey geskryf het. Aanvanklike verslaggewing wat Ayyadurai se bewering herhaal het – deur organisasies soos The Washington Post en die Smithsonian Institution – is met openbare terugtrekkings opgevolg. Hierdie korreksies is deur kapsie van historici en pioniers van ARPANET aangespoor, wat daarop gewys het dat e-pos teen die vroeë 1970's reeds aktief gebruik is.
Ayyadurai ontvang ook erkenning vir twee verslae: een wat die werkomstandighede van Indië se grootste wetenskaplike agentskap bevraagteken, en een wat die veiligheid van geneties gemodifiseerde sojabone bevraagteken. Ayyadurai het vier grade van die Massachusetts Institute of Technology (MIT), insluitende 'n Ph.D in biologiese ingenieurswese, en is 'n ontvanger van die Fulbright-beurs. Hy verwerf 3,4% van die stemme as onafhanklike kandidaat in die senaatsverkiesing van Massachusetts in 2018 en staan as Republikeinse kandidaat in die senaatsverkiesing van Massachusetts in 2020.
Zach Tyler Eisen
Zach Tyler Eisen (gebore 25 September 1993) is 'n Amerikaanse akteur en assistentregisseur. Hy is bekend vir sy rolle in die rolprent The Ant Bully (2006) en in die televisiereekse Avatar: The Last Airbender (2003) en Truth or Dare (2015).
Jong Turke
Geskiedenis
Abdülhamid II het vroeër met die Jong Ottomane saamgewerk om in 1876 die Eerste Grondwetlike Tydperk te vestig, maar dit het nie lank geduur nie en teen 1878 het die sultan teruggekeer na ’n absolute heerskappy. Dit is gekenmerk deur uitgebreide optrede deur die polisie teen andersdenkendes en massamoorde op minderhede. Grondwetlike teenstanders van sy regering, intellektuele soos veral prins Sabahaddin en Ahmet Rıza, het as die Jong Turke bekend gestaan. Ondanks die naam het die Jong Turke nie net uit Turke bestaan nie, maar ook uit Arabiere, Albanese, Jode en aanvanklik Armeniërs en Grieke.
Om die teenstand te organiseer het die progressiewe mediese studente Ibrahim Temo, Abdullah Cevdet en ander ’n geheime organisasie gestig met die naam Komitee van Ottomaanse Eenheid (later die Komitee van Eenheid en Vooruitgang – KEV). Die ledetal het gegroei en het uitgewekenes, staatsdiensamptenare en weermagoffisiere ingesluit. Eindelik, in 1908, het offisiere wat die KEV gesteun het, met ’n leër na Istanboel opgeruk en Abdülhamid gedwing om die grondwet te herstel. Hulle het hom later afgesit.
Die Jong Turke was ’n uiteenlopende groep liberale intellektuele en rewolusionêre wat verenig is deur hulle teenkanting teen Abdülhamid se absolute heerskappy en hul wens dat die grondwet hestel word. Nadat die sultan afgesit is, het die Jong Turke in twee groepe verdeel: Die liberaler Jong Turke, wat vir desentralisasie was (insluitende die KEV se oorspronklike stigters), het die Party van Vryheid en Akkoord gestig, en die radikale, nasionalistiese vleuel, wat vir sentralisasie was, het in die KEV gebly. Die groepe se magstryd het tot in 1913 voortgeduur, toe die KEV met ’n staatsgreep die mag van Vryheid en Akkoord oorneem. Die nuwe leiers van die KEV (die Drie Pashas) het toe algehele beheer oor die Ottomaanse Ryk oorgeneem. Hulle het die land aan die Eerste Wêreldoorlog laat deelneem aan die kant van die Sentrale Moondhede en was in beheer van die Armeense volksmoord tydens die oorlog.
Ná die oorlog is die stryd tussen die twee groepe Jong Turke hervat toe Vryheid en Akkoord beheer oor die Ottomaanse regering teruggewen en die Drie Pashas uit die land gevlug het. Vryheid en Akkord se bewind het egter nie lank gehou nie en die ryk het kort daarna tot ’n einde gekom.
Die naam
Die term "Jong Turke" word nou gebruik vir lede van ’n progressiewe, rewolusionêre of rebelerende beweging, politieke party, ensovoorts, veral dié wat radikale hervorming voorstaan. Groepe in verskeie lande is al Jong Turke genoem vanweë hulle opstandige of rewolusionêre aard.
Encephalartos flavistrobilus
Encephalartos flavistrobilus is 'n broodboom en spesie van die genus Encephalartos. Die struik is endemies in Zimbabwe.
Carex glomerabilis
Carex glomerabilis is 'n geofiet wat deel is van die Cyperaceae familie. Die spesie is inheems in Lesotho en Suid-Afrika. In Suid-Afrika kom dit in al die provinsies behalwe Limpopo voor.
Tichina Arnold
Tichina Arnold (gebore 28 Junie 1969) is 'n Amerikaanse aktrise. Sy is bekend vir haar rolle in die televisiereekse Martin (1992), Everybody Hates Chris (2005), en Survivor's Remorse (2014).
Willem Prinsloo-landboumuseum
Die Willem Prinsloo-landboumuseum gee ‘n beeld van die ontwikkeling van die landbou en veeteelt in Suid-Afrika van die Steentydperk tot 1945.
Doel
Die doel met die museum is om deur die bekendstelling van die geskiedenis van die boerdery in die land  ‘n groter waardering by die publiek te ontwikkel vir landbou en veeteelt en dus voedselproduksie.
Ligging
Die museum is geleë op die plaas Kaalfontein, suidoos van Rayton, naby Cullinan en ‘n 40km oos van Pretoria in die rigting van Bronkhorstspruit.
Geboue
Die kompleks bestaan uit ‘n moderne museumgebou met ‘n lesingsaal en kantore, maar ook ‘n slagrondavel, melkrondavel, smidswinkel, stalle, bees- en skaapkrale, diptenks, dorsvloer, bakoond, watermeul, plaasdam, riembreiplek en ‘n bakkiespomp.
Uitstallings
In die museum en op die terrein is ‘n groot versameling meubels, landbougereedskap, rytuie, trekkers, dorsmasjiene, trekkers, ploeë en ‘n stookketel. Verskeie rasse van skape, varke, hoenders, koeie, osse en perde is op die werf te besigtig. Demonstrasies vir die maak van mampoer, botter, seep, kerse, die rooster van koffie en die bak van brood word gehou.
Geskiedenis
Die plaas was sedert 1888 die eiendom van Willem Prinsloo. In 1976 het sy nageslag die opstal en 16ha aan die Nasionale Kultuurhistoriese en Opelugmusuem geskenk en op 29 Maart 1980 is die plaasmuseum deur Hendrik Schoeman geopen.
Trivia
‘n Soortgelyke museum is Kleinplasie by Worcester.
Carex monotropa
Carex monotropa is 'n geofiet wat deel is van die Cyperaceae familie. Die spesie is inheems in Lesotho en Suid-Afrika. In Suid-Afrika kom dit in die Oos-Kaap voor.
Landengte van Suez
Die Landengte van Suez is 'n 125 km wye landbrug wat tussen die Middellandse See en die Rooisee lê. Die Suezkanaal loop daardeur. Dit grens tussen die vastelande van Afrika en Asië. Onder dit loop die Suez- skeur, wat die vasteland van Egipte en Afrika met die Sinai-skiereiland skei. Dit is in Egipte geleë en verbind die Middellandse See en die Rooi See geografies. Soos baie ander landengtes, is dit 'n ligging van groot strategiese en historiese waarde, veral as gevolg van die teenwoordigheid van die Suezkanaal.
Encephalartos gratus
Encephalartos gratus is 'n broodboom en spesie van die genus Encephalartos. Die struik is inheems in Malawi en Mosambiek.
Papoea (provinsie)
Papoea of Papua is 'n Indonesisese provinsie. Vroeër verwys die naam na die hele westelike deel van die eiland Nieu-Guinee; tans is daardie gebied onderverdeel in die provinsies Papoea en Wes-Papoea.
Patti Astor
Patti Astor (gebore 1950) is 'n Amerikaanse aktrise, skryfster, en vervaardiger. Sy is bekend vir haar rolle in die rolprente Unmade Beds (1976), Underground U.S.A. (1980), Wild Style (1983), en Assault of the Killer Bimbos (1988).
Encephalartos hildebrandtii
Encephalartos hildebrandtii is 'n broodboom en spesie van die genus Encephalartos. Die struik is inheems in Kenia en Tanzanië.
Pulau Beringin (onderdistrik)
Pulau Beringin is 'n onderdistrik (kecamatan) in die regentskap Ogan Komering Ulu Selatan van die provinsie Suid-Sumatra, Indonesië.
Verdere onderverdeling
Die onderdistrik Pulau Beringin is in 2010 verdeel in 13 kelurahan, plekke en dorpe:
Erylus mamillaris
Erylus mamillaris is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Erylus en tot die familie Geodiidae. Die wetenskaplike naam van die spesie is die eerste keer geldig gepubliseer in 1862 deur Schmidt.
Mnwenirivier
Die Mnwenirivier is 'n sytak van die Tugelarivier in die Drakensberg-area van KwaZulu-Natal, Suid-Afrika. Dit vloei in die Woodstockdam in.
Erylus megaster
Erylus megaster is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.